钦定古今图书集成/明伦汇编/氏族典/第415卷 > 《廖用贤尚友录》 > 武都
## 钦定古今图书集成/明伦汇编/氏族典/第415卷 > 《廖用贤尚友录》 > 武都

按《金史武都传》，“都字文伯，东胜州人。大定二十二年
进士，调阳谷主簿，迁商水令，累迁中都路都转运副
使，以亲老与弟监察御史郁俱乞侍。寻丁忧。服除，调
太原治中，复为都转运副使，迁栾州刺史，入为户部
郎中，三迁中都、西京按察副使。大安三年，充宣差行
六部侍郎，以劳迁本路按察使，召为户部尚书。宣宗”
即位，知大兴府。都醉酒，以亵衣见诏使，坐是解职。起
为刑部尚书。兴定元年，以疾卒。